Wimbledon-mesterskabet i herredouble 2018

Wimbledon-mesterskabet i herredouble 2018 var den 126. turnering om Wimbledon-mesterskabet i herredouble. Turneringen var en del af Wimbledon-mesterskaberne 2018 og hovedturneringen med deltagelse af 64 par blev spillet blev spillet i All England Lawn Tennis and Croquet Club i London, Storbritannien i perioden 4. - 14. juli 2018, mens kvalifikationen blev afviklet i Bank of England Sports Club i Roehampton i ugen inden hovedturneringen.

Mesterskabet blev vundet af Mike Bryan og Jack Sock, der var seedet som nr. 7, og som i finalen vandt med 6-3, 6-7(7), 6-3, 5-7, 7-5 over 13.-seedede Raven Klaasen og Michael Venus i en kamp, der varede 3 timer og 39 minutter, og hvor det femte sæt blev afviklet indendørs under Centre Courts skydetag pga. mørkets frembrud. Det var parrets anden femsætskamp i træk og tredje i alt løbet af turneringen, hvor de i tredje runde endda havde afværget to matchbolde i kampen mod kvalifikanterne Kevin Krawietz og Andreas Mies.

Mike Bryan vandt dermed sin 17. grand slam-titel i herredouble, hvilket var ny rekord for flest vundne grand slam-herredoubletitler i den åbne æra, og det var en tangering af den absolutte rekord for flest grand slam-titler i herredouble, som han derefter delte med John Newcombe, og som 40-årig blev han den ældste vinder af et grand slam-mesterskab i herredouble i den åbne æra. Det var imidlertid første gang, at han vandt en grand slam-titel i herredouble uden sin tvillingebror, Bob Bryan, som makker. Bob var blevet hofteskadet under Madrid Open 2018, hvorfor Jack Sock vikarierede som Mike Bryans makker. Det var fjerde gang, at Mike Bryan vandt Wimbledon-mesterskabet i herredouble – de tre første var i 2006, 2011 og 2013 – og det var hans 21. grand slam-titel i alt i karrieren, hvis man også medregner hans fire mixed double-titler. Resultatet betød også, at Mike Bryan for 13. gang i karrieren overtog førstepladsen på ATP's verdensrangliste i double, og i en alder af 40 år og 78 dage slog han Vasek Pospisils rekord som den ældste verdensetter i herredouble, siden ATP's verdensrangliste blev indført. Han udvidede samtidig sin egen rekord for længst tid på ranglistens førsteplads til 455 uger.

Det var anden gang, at Jack Sock vandt Wimbledon-mesterskabet i herredouble, idet han tidligere havde vundet titlen i 2014 sammen med Vasek Pospisil, og det var hans tredje grand slam-titel i alt i karrieren, idet han også tidligere havde vundet US Open-mesterskabet i mixed double 2011 sammen med Melanie Oudin. Dermed havde han indtil da vundet alle de tre grand slam-finaler, han havde kvalificeret sig til.

De amerikanske vindere blev den blot tredje og fjerde spiller i den åbne æra, der havde vundet Wimbledon-mesterskabet i herredouble med to forskellige makkere. De to første var John McEnroe og Todd Woodbridge.

De forsvarende mestre, Łukasz Kubot og Marcelo Melo, tabte i anden runde til Jonathan Erlich og Marcin Matkowski.

Pengepræmier og ranglistepoint 

Den samlede præmiesum til spillerne i herredouble androg £ 2.007.000 (ekskl. per diem), hvilket var en stigning på 10,3 % i forhold til året før.

Hovedturnering

Deltagere 

Hovedturneringen havde deltagelse af 64 par, der var fordelt på:
 54 direkte kvalificerede par i form af deres ranglisteplacering i double.
 6 par, der har modtaget et wildcard (markeret med WC).
 4 par, der var gået videre fra kvalifikationsturneringen (markeret med Q).

Seedede spillere 

De 16 bedst placerede af deltagerne på ATP's verdensrangliste pr. 25. juni 2018 blev seedet:

Wildcards 

Arrangørerne havde mulighed for at uddele wildcards til hovedturneringen til syv par men udnyttede kun de seks.

Kvalifikanter 

Fire par fra kvalifikationen kvalificerede sig til hovedturneringen.

Ingen par opnåede adgang til hovedturneringen som lucky losere.

Resultater

Kvartfinaler, semifinaler og finale

Første, anden og tredje runde

Kvalifikation 

Kvalifikationsturneringen blev spillet i Bank of England Sports Club i Roehampton i perioden 25. - 27. juni med deltagelse af 16 par, der spillede om fire ledige pladser i hovedturneringen.

Følgende fire par kvalificerede sig til hovedturneringen.

Resultater

Se også 
 Wimbledon-mesterskabet i herresingle 2018
 Wimbledon-mesterskabet i damesingle 2018
 Wimbledon-mesterskabet i damedouble 2018
 Wimbledon-mesterskabet i mixed double 2018

Eksterne henvisninger 
 Wimbledon

Noter 

Wimbledon-mesterskaberne 2018
2018
ATP World Tour 2018